Tauragnėlis

Tauragnėlis – ežeras Lietuvoje, Utenos rajone, 8 km į pietryčius nuo Tauragnų, 0,15 km į pietryčius nuo Tauragno ežerohttp://ezerai.vilnius21.lt/tauragnelis-v5820.html. Ežero ilgis iš šiaurės vakarų į pietryčius – 0,44 km, plotis – iki 0,14 km. Altitudė 164,6 m. Krantai aukšti, daugiausia apaugę medžiais. Ežerą supa Pastovių ir Varniškių miškai. Ežerą iš šiaurės vakarų į pietryčius prateka Tauragna (iš Tauragno ežero link Pakaso ežero). Šalia įsikūręs Varniškių I kaimas. Pietiniu krantu eina riba su Ignalinos rajonu.

Ežeras seklus, jo dugnas labai pralaidus vandeniui, todėl sausringomis vasaromis ežeras beveik visiškai išdžiūsta.

 Šaltiniai 

Kategorija:Utenos rajono ežerai